CELEX: C2007/211/73
Language: et
Date: 2007-09-08 00:00:00
Title: Kohtuasi T-228/07: 29. juunil 2007 esitatud hagi — Malheiro versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/38
            
         29. juunil 2007 esitatud hagi — Malheiro versus komisjon
   (Kohtuasi T-228/07)
   (2007/C 211/73)
   Kohtumenetluse keel: inglise
   Pooled
   
      Hageja: Ana Malheiro (Brüssel, Belgia) (esindaja: advokaat C. Ebrecht)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada Euroopa komisjoni personali ja halduse peadirektori 30. aprilli 2007. aasta otsus, millega jäeti rahuldamata 8. jaanuaril 2007 registreeritud kaebus nr R/6/07, mille esemeks oli nõue tühistada Euroopa komisjoni personali ja halduse peadirektoraadi otsus maksta hagejale vähendatud päevaraha määraga 28,78 eurot;
            
         
               —
            
            
               mõista kostjalt hageja kasuks ajavahemiku 16. november 2006 kuni 31. oktoober 2008 eest välja komisjoni 1. juuni 2006. aasta otsusega (C(2006)2003), millega kehtestatakse komisjoni teenistusse lähetatud liikmesriigi ekspertide suhtes kohaldatavad eeskirjad, ettenähtud päevaraha täismääras 115,09 eurot, millest on maha arvatud hageja poolt juba saadud päevaraha; ning lisaks veel täiendav igakuine toetus summas 542,55 eurot;
            
         
               —
            
            
               mõista kostjalt hageja kasuks välja tema kantud kolimiskulud;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes töötab komisjoni teenistuses lähetuses viibiva liikmesriigi eksperdina, soovib saada i) täismääras päevaraha komisjoni poolt määratud vähendatud määra asemel, ja ii) edasist päevaraha kolimishüvitise asemel.
   Hagi toetuseks väidab hageja esiteks, et komisjon on teinud hindamisvea, määratledes hageja elupaigana Brüsseli põhjusel, et viimase abikaasa elukoht on seal. Hageja väidab, et viibib Brüsselis ainult ajutiselt, ning et tema peab sama moodi kui iga teine liikmesriigi lähetatud ekspert taluma lähetuse ajutisusest tingitud ebamugavusi ja piiranguid.
   Lisaks väidab hageja, et komisjon rikkus võrdse kohtlemise põhimõtet ja Euroopa Liidu põhiõiguste harta artiklit 20, kuna komisjoni otsuse, millega kehtestatakse komisjoni teenistusse lähetatud liikmesriigi ekspertide suhtes kohaldatavad eeskirjad, artikli 20 lõike 3 punkt b diskrimineerib abielus olevaid liikmesriigi lähetatud eksperte võrreldes vallaliste liikmesriigi lähetatud ekspertidega, kes elavad kellegagi vabas kooselus.
   Lisaks väidab hageja, et nimetatud diskrimineerimine, nagu ka meessoost ekspertidele (sõltumata sellest, kas nad elavad kooselus) hagejast suurema toetuse maksmine tähendab nii EÜ artikli 141 ja meeste ja naiste võrdse tasustamise põhimõtte rikkumist kui direktiivi 2000/78/EÜ (1) ja proportsionaalsuse põhimõtte rikkumist.
   
      (1)  Nõukogu 27. novembri 2000. aasta direktiiv 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, 2.12.2000, lk 16; ELT eriväljaanne 05/04, lk 79.